CELEX: 32014R0735
Language: bg
Date: 2014-07-04 00:00:00
Title: Регламент за изпълнение (ЕС) № 735/2014 на Комисията от 4 юли 2014 година за изменение за 216-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

5.7.2014   
            
            
               BG
            
            
               Официален вестник на Европейския съюз
            
            
               L 198/1
            
         РЕГЛАМЕНТ ЗА ИЗПЪЛНЕНИЕ (ЕС) № 735/2014 НА КОМИСИЯТА
   от 4 юли 2014 година
   за изменение за 216-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 1 от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват лицата, групите и образуванията, спрямо които се прилага замразяването на средства и икономически ресурси по смисъла на този регламент.
            
         
               (2)
            
            
               На 26 юни 2014 г. Комитетът по санкциите към Съвета за сигурност на Организацията на обединените нации (ООН) реши да добави едно физическо лице и едно образувание към списъка на лицата, групите и образуванията, спрямо които следва да се прилага замразяването на средства и икономически ресурси.
            
         
               (3)
            
            
               Приложение I към Регламент (ЕО) № 881/2002 следва да бъде съответно актуализирано.
            
         
               (4)
            
            
               За да се гарантира ефективността на мерките, предвидени в настоящия регламент, той следва да влезе в сила незабавно,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 юли 2014 година.
      
         
            За Комисията,
         
         
            от името на председателя,
         
         
            началникът на Службата за инструментите в областта на външната политика
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      
                  1)
               
               
                  В категорията „Физически лица“ се добавя следното вписване:
                  „Shekau Mohammed Abubakar (известен още като: a) Abubakar Shekau; б) Abu Mohammed Abubakar bin Mohammed; в) Abu Muhammed Abubakar bi Mohammed; г) Shekau; д) Shehu; е) Shayku; ж) Imam Darul Tauhid; з) Imam Darul Tawheed). Титла: имам. Длъжност: Лидер на Jama'atu Ahlis Sunna Lidda'Awati Wal-Jihad („Боко Харам“). Дата на раждане: 1969 г. Място на раждане: село Shekau, щат Йобе, Нигерия. Гражданство: нигерийско. Адрес: Нигерия. Други сведения: a) физическо описание: цвят на очите: черен; цвят на косата: черен; б) налична е снимка за включване в специалното известие на Интерпол и Съвета за сигурност на ООН. Дата на определянето, посочена в член 2a, параграф 4, буква б): 26.6.2014 г.“
               
            
                  2)
               
               
                  В категорията „Юридически лица, групи и образувания“ се добавя следното вписване:
                  „Ansarul Muslimina Fi Biladis Sudan (известна още като: a) Ansaru; б) Ansarul Muslimina fi Biladis Sudan; в) Jama'atu Ansaril Muslimina fi Biladis Sudan (JAMBS); г) Jama'atu Ansarul Muslimina fi Biladis-Sudan (JAMBS); д) Jamma'atu Ansarul Muslimina fi Biladis-Sudan (JAMBS); е) Vanguards for the Protection of Muslims in Black Africa; ж) Vanguard for the Protection of Muslims in Black Africa). Адрес: Нигерия. Други сведения: a) група, създадена през 2012 г.; б) осъществява дейност в Нигерия. Дата на определянето, посочена в член 2a, параграф 4, буква б): 26.6.2014 г.“